Ex pago Augustidunensi quidam fuit homo, nomine Goszaldus, contractos habens genua  pedes. In ipsa contractione multis remanens diebus victum quærebat mendicans: se semper duobus baculis ambulando sustentans. Hic refrigerium sanitatis expectans per multos dies, frequentius veniebat ad sepulchrum sancti Maioli oraturus: nam inibi quondam adductus remanserat. Ob hoc autem indeficientissime profundebat ab oculis lachrymas, quia  circumpagenses,  ex alienis terrarum locis venientes, videbat redire sanos: se vero solum remanere qui non mereretur sanitatem recipere. Tandem vna nocte ammonetur in somnis, vt ad sancti Maioli sepulchrum veniret, eique promitteret se omni anno vnam candelam reddere. Surgens igitur mane, sustentatus baculis, venit ad insinuatum locum, ibique donum insinuatum promittens in anterioribus,  reddens in præsenti integerrimam recepit sanitatem membrorum.